CELEX: 32008D0066
Language: el
Date: 2008-01-21 00:00:00
Title: 2008/66/ΕΚ: Απόφαση της Επιτροπής, της 21ης Ιανουαρίου 2008 , όσον αφορά τη χρηματοδοτική συνεισφορά της Κοινότητας προς την Πορτογαλία για το πρόγραμμά της με στόχο την ενίσχυση το 2008 της υποδομής επιθεωρήσεων για τη διενέργεια φυτοϋγειονομικών ελέγχων σε φυτά και φυτικά προϊόντα που προέρχονται από τρίτες χώρες [κοινοποιηθείσα υπό τον αριθμό Ε(2008) 43]

22.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 17/11
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 21ης Ιανουαρίου 2008
   όσον αφορά τη χρηματοδοτική συνεισφορά της Κοινότητας προς την Πορτογαλία για το πρόγραμμά της με στόχο την ενίσχυση το 2008 της υποδομής επιθεωρήσεων για τη διενέργεια φυτοϋγειονομικών ελέγχων σε φυτά και φυτικά προϊόντα που προέρχονται από τρίτες χώρες
   [κοινοποιηθείσα υπό τον αριθμό Ε(2008) 43]
   (Το κείμενο στην πορτογαλική γλώσσα είναι το μόνο αυθεντικό)
   (2008/66/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 13γ παράγραφος 5 έκτο εδάφιο,
   Εκτιμώντας τα ακόλουθα:
   
               (1)
            
            
               Η οδηγία 2000/29/ΕΚ προβλέπει τη χορήγηση χρηματοδοτικής συνεισφοράς της Κοινότητας σε κράτη μέλη, προκειμένου να ενισχυθεί η υποδομή επιθεωρήσεων για τη διενέργεια φυτοϋγειονομικών ελέγχων σε φυτά και φυτικά προϊόντα που προέρχονται από τρίτες χώρες.
            
         
               (2)
            
            
               Με επιστολή της 21ης Μαΐου 2007 (αναφ. DGPC 070521 000604), η Πορτογαλία θέσπισε πρόγραμμα με στόχο την ενίσχυση το 2008 της υποδομής επιθεωρήσεων για τη διενέργεια φυτοϋγειονομικών ελέγχων σε φυτά και φυτικά προϊόντα που προέρχονται από τρίτες χώρες (2). Υπέβαλε αίτηση για τη χορήγηση χρηματοδοτικής συνεισφοράς της Κοινότητας για το 2008 για το εν λόγω πρόγραμμα σύμφωνα με τον κανονισμό (ΕΚ) αριθ. 998/2002 της Επιτροπής, της 11ης Ιουνίου 2002, για τη θέσπιση λεπτομερών κανόνων εφαρμογής των διατάξεων που αφορούν την κατανομή της χρηματοδοτικής συνεισφοράς της Κοινότητας προς τα κράτη μέλη, προκειμένου να ενισχυθεί η υποδομή επιθεωρήσεων για τη διενέργεια φυτοϋγειονομικών ελέγχων σε φυτά και φυτικά προϊόντα που προέρχονται από τρίτες χώρες (3).
            
         
               (3)
            
            
               Χάρη στα τεχνικής φύσεως στοιχεία που παρασχέθηκαν από την Πορτογαλία η Επιτροπή μπόρεσε να προβεί σε επακριβή και διεξοδική ανάλυση της κατάστασης. Η Επιτροπή κατάρτισε έναν κατάλογο επιλέξιμων προγραμμάτων για την ενίσχυση σταθμών επιθεώρησης, ο οποίος περιέχει λεπτομερή στοιχεία σχετικά με το ποσό της προτεινόμενης χρηματοδοτικής συνεισφοράς της Κοινότητας για κάθε πρόγραμμα. Τα στοιχεία εξετάσθηκαν επίσης από τη μόνιμη φυτοϋγειονομική επιτροπή.
            
         
               (4)
            
            
               Ύστερα από αξιολόγηση του προγράμματος, η Επιτροπή κατέληξε στο συμπέρασμα ότι πληρούνται οι προϋποθέσεις και τα κριτήρια που προβλέπονται στην οδηγία 2000/29/ΕΚ και τον κανονισμό (ΕΚ) αριθ. 998/2002 για τη χορήγηση χρηματοδοτικής συνεισφοράς της Κοινότητας.
            
         
               (5)
            
            
               Κατά συνέπεια, κρίνεται σκόπιμη η χορήγηση χρηματοδοτικής συνεισφοράς από την Κοινότητα για την κάλυψη των δαπανών του εν λόγω προγράμματος της Πορτογαλίας για το 2008.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η χορήγηση χρηματοδοτικής συνεισφοράς της Κοινότητας για την κάλυψη των δαπανών που θα πραγματοποιηθούν το 2008 από την Πορτογαλία για το πρόγραμμά της με στόχο την ενίσχυση σταθμών επιθεώρησης.
   Άρθρο 2
   Το μέγιστο ποσό της χρηματοδοτικής συνεισφοράς της Κοινότητας που προβλέπεται στο άρθρο 1 ανέρχεται σε 25 960 EUR και καθορίζεται στο παράρτημα.
   Άρθρο 3
   Η χρηματοδοτική συνεισφορά της Κοινότητας στο πρόγραμμα όπως ορίζεται στο παράρτημα καταβάλλεται μόνον εφόσον:
   
               α)
            
            
               το ενδιαφερόμενο κράτος μέλος έχει υποβάλει στην Επιτροπή δεόντως τεκμηριωμένη απόδειξη της αγοράς ή/και της βελτίωσης του εξοπλισμού ή/και των εγκαταστάσεων που απαριθμούνται στο πρόγραμμα· και
            
         
               β)
            
            
               το ενδιαφερόμενο κράτος μέλος έχει υποβάλει στην Επιτροπή αίτηση πληρωμής της χρηματοδοτικής συνεισφοράς της Κοινότητας, σύμφωνα με τους κανόνες που καθορίζονται στο άρθρο 3 του κανονισμού (ΕΚ) αριθ. 998/2002.
            
         Άρθρο 4
   Η παρούσα απόφαση απευθύνεται στην Πορτογαλική Δημοκρατία.
   
      Βρυξέλλες, 21 Ιανουαρίου 2008.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1. Οδηγία όπως τροποποιήθηκε τελευταία με την οδηγία 2007/41/ΕΚ της Επιτροπής (ΕΕ L 169 της 29.6.2007, σ. 51).
   
      (2)  Αυτό το πρόγραμμα είναι η εκ νέου υποβολή με ορισμένες τροποποιήσεις του προγράμματος που υποβλήθηκε ήδη το 2006 και για το οποίο η αρχή της κοινοτικής χρηματοδότησης ορίστηκε με την απόφαση 2006/84/ΕΚ της Επιτροπής (ΕΕ L 40 της 11.2.2006, σ. 21). Η Πορτογαλία δεν αγόρασε τους εξοπλισμούς εντός της προθεσμίας που ορίζεται στον κανονισμό (ΕΚ) αριθ. 998/2002 και αποφασίστηκε να υποβάλει εκ νέου πρόγραμμα το 2007.
   
      (3)  ΕΕ L 152 της 12.6.2002, σ. 16. Ο κανονισμός δημοσιεύθηκε ως κανονισμός (ΕΚ) αριθ. 997/2002, αλλά ο αριθμός διορθώθηκε με διορθωτικό (ΕΕ L 153 της 13.6.2002, σ. 18).
   
      ΠΑΡΑΡΤΗΜΑ
      ΠΡΟΓΡΑΜΜΑΤΑ ΕΝΙΣΧΥΣΗΣ ΤΩΝ ΣΤΑΘΜΩΝ ΕΠΙΘΕΩΡΗΣΗΣ
      Προγράμματα με την αντίστοιχη χρηματοδοτική συνεισφορά της Κοινότητας για το 2008
      
                  (σε ευρώ)
               
            
                  Κράτος μέλος
               
               
                  Ονομασίες των σταθμών επιθεώρησης
                  (διοικητική μονάδα, ονομασία)
               
               
                  Επιλέξιμη δαπάνη
               
               
                  Μέγιστη κοινοτική χρηματοδοτική συνεισφορά, ποσοστό 50 %
               
            
                  Πορτογαλία
               
               
                  Porto (αεροδρόμιο)
               
               
                  4 202
               
               
                  2 101
               
            
                  Leixões (λιμάνι)
               
               
                  6 182
               
               
                  3 091
               
            
                  Aveiro (λιμάνι)
               
               
                  6 182
               
               
                  3 091
               
            
                  Lisboa (αεροδρόμιο)
               
               
                  4 202
               
               
                  2 101
               
            
                  Lisboa (λιμάνι)
               
               
                  6 182
               
               
                  3 091
               
            
                  Setúbal (λιμάνι)
               
               
                  6 182
               
               
                  3 091
               
            
                  Sines (λιμάνι)
               
               
                  6 182
               
               
                  3 091
               
            
                  Faro (αεροδρόμιο)
               
               
                  4 202
               
               
                  2 101
               
            
                  Ponta Delgada (αεροδρόμιο)
               
               
                  4 202
               
               
                  2 101
               
            
                  Funchal (αεροδρόμιο)
               
               
                  4 202
               
               
                  2 101
               
            
                  Συνολική χρηματοδοτική συνεισφορά της Κοινότητας
               
               
                  25 960